Киров негізгі мектебі бойынша «Мектепке жол»акциясының талдауы

Ағымдағы жылдың 1-ші тамызынан бастап 30 қыркүйек аралығында Киров негізгі мектебінде "Мектепке жол " республикалық қайырымдылық акциясы өткізілді.

 Акцияның мақсаты: оқумен қамтылмаған оқушыларды анықтау, аз қамтылған және көпбалалы отбасылар оқушыларының жаңа оқу жылына дайындалуына материалдық көмек көрсету және әлеуметтік жағдайы бойынша мектепке келмей қалуының алдын алу.

Мектепте барлығы 26 оқушы бар,оның ішінде 3 оқушы аз қамтылған отбасының балалары. Мектеп ұжымы мен ата-аналар төрайымының шешімімен биылғы жылғы «Мектепке жол» қайырымдылық көмекті осы аз қамтылған отбасынан шыққан оқушыларға береміз деп ұйғардық, олар Кузнецовтар отбасы.Олардың әр біреуіне 1500 теңге құнына оқу құралдарын табыстадық. Рамазанға сынып жетекшісі Омирбек М., Аминаға сынып жетекшісі Г.Рамазанова , Юсуфқа сынып жетекшісі З.Анисова көмек көрсетті.

 Бірнеше жыл бойы аталған акцияның өткізіліп жатқан кезінде мектептің педагогикалық ұжымы өз белсенділіктерін көрсетіп отырады. Олар қайырымдылық көмек ретінде мектептегі аз қамтылған және көпбалалы отбасылар оқушыларына оқу жылы бойы оқу құралдары мен киімдерді табыстауда.

 Мектеп директоры: Р.Таханова

Жауапты : С.Анисова